# Pecílids

Els pecílids (Poeciliidae) són una família de peixos de l'ordre dels ciprinodontiformes, entre els quals hi ha la gambúsia.

## Morfologia

Són peixos petits i, normalment, no ultrapassen pas els 18 cm de longitud. Cos allargat i no gaire alt. Boca molt petita. L'origen de l'aleta dorsal és posterior a l'anal. Aleta caudal simètrica. Dimorfisme sexual força accentuat: els mascles són més petits que les femelles i l'aleta anal dels mascles s'ha transformat en un òrgan copulador anomenat gonopodi. Moltes espècies tenen una coloració variable i una forta inclinació per les mutacions, ja que n'hi ha que s'encreuen entre si amb gran facilitat (això ha permès als criadors crear-ne nombroses formes ornamentals).

## Reproducció

Poden ser ovovivípars o vivípars. El gonopodi dels mascles és emprat per a introduir els espermatozoides en els oviductes de la femella (hi romandran vius molt de temps i, així, la femella pot tindre diversos grups de cries sense retrobar-se amb el mascle). Els embrions es desenvolupen en els ovaris de la femella, alimentant-se del sac vitel·lí de l'ou; no tenen cap vincle amb el cos de la femella i no n'obtenen substàncies per a la seua supervivència. No es tracta, doncs, d'una veritable viviparitat, sinó d'una ovoviviparitat. Es reconeix generalment les femelles gràvides per la taca de gestació fosca que es desenvolupa a la part posterior de l'abdomen, així com pel seu volum més acusat. Quan surten del cos de la femella, els embrions -ja bastant grans- encara estan lligats a l'ou, però se n'alliberen immediatament i neden.

## Distribució geogràfica

Són típicament americans d'aigua dolça (des del sud dels Estats Units fins al nord-est de l'Argentina), tot i que han estat introduïts a les regions càlides d'altres continents.

## Gèneres

* Subfamília Aplocheilichthyinae (Myers, 1928)
** Gènere Aplocheilichthys (Bleeker, 1863)
** Gènere Hylopanchax (Poll et Lambert, 1965)
** Gènere Laciris (Huber, 1982)
** Gènere Lacustricola (Myers, 1924)
** Gènere Poropanchax (Clausen, 1967)
* Subfamília Poeciliinae (Garman, 1895)
** Gènere Alfaro (Meek, 1912)
** Gènere Belonesox (Kner, 1860)
** Gènere Brachyrhaphis (Regan, 1913)
** Gènere Carlhubbsia (Whitley, 1951)
** Gènere Cnesterodon (Garman, 1895)
** Gènere Gambusia (Poey, 1854)
** Gènere Girardinus (Poey, 1854)
** Gènere Heterandria (Agassiz, 1853)
** Gènere Limia (Poey, 1854)
** Gènere Micropoecilia (Hubbs, 1926)
** Gènere Neoheterandria (Henn, 1916)
** Gènere Pamphorichthys (Regan, 1913)
** Gènere Phallichthys (Hubbs, 1924)
** Gènere Phalloceros (Eigenmann, 1907)
** Gènere Phalloptychus (Eigenmann, 1907)
** Gènere Phallotorynus (Henn, 1916)
** Gènere Poecilia (Bloch et Schneider, 1801)
** Gènere Poeciliopsis (Regan, 1913)
** Gènere Priapella (Regan, 1913)
** Gènere Priapichthys (Regan, 1913)
** Gènere Pseudopoecilia (Regan, 1913)
** Gènere Quintana (Hubbs, 1934)
** Gènere Scolichthys (Rosen, 1967)
** Gènere Tomeurus (Eigenmann, 1909)
** Gènere Xenodexia (Hubbs, 1950)
** Gènere Xenophallus (Hubbs, 1924)
** Gènere Xiphophorus (Heckel, 1848)
* Subfamília Procatopodinae (Fowler, 1916)
** Gènere Cynopanchax (Ahl, 1928)
** Gènere Fluviphylax (Whitley, 1965)
** Gènere Hypsopanchax (Myers, 1924)
** Gènere Lamprichthys (Regan, 1911)
** Gènere Micropanchax (Myers, 1924)
** Gènere Pantanodon (Myers, 1955)
** Gènere Plataplochilus (Ahl, 1928)
** Gènere Procatopus (Boulenger, 1904)

## Referències

* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'introducció a la naturalesa, 13. ISBN 84-273-6013-4. Plana 109.
* 1 2 FishBase (anglès)
* 1 2 3 Petrovický, Ivan, 2010?. Peces de acuario. Madrid: Tikal. Enciclopedia de la ciencia. ISBN 9788492678303. Pàg. 280.
* ↑ «Poeciliidae (Family)» (en anglès). ZipcodeZoo.com. Arxivat de l'original el 16 d’octubre 2014. [Consulta: 26 d’agost 2008].
* ↑ ITIS (anglès) i (francès)
* ↑ Animal Diversity Web (anglès)
* ↑ NCBI (anglès)
* ↑ BioLib (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J., 1994. Fishes of the World, 3a edició. Nova York, Estats Units: John Wiley and Sons.
* Wheeler, A., 1985. The World Encyclopedia of Fishes, 2a edició, Londres: Macdonald.

## Enllaços externs

* «Pecílids». Gran Enciclopèdia Catalana. Barcelona: Grup Enciclopèdia Catalana.